# Baltijos regiono istorijos ir archeologijos institutas

### Straipsnis iš Vikipedijos, laisvosios enciklopedijos.

Baltijos regiono istorijos ir archeologijos institutas – mokslinius tyrimus atliekantis Klaipėdos universiteto tarpfakultetinio lygmens padalinys. Įkurtas 2003 m. buvusio Klaipėdos universiteto Socialinių mokslų fakulteto Vakarų Lietuvos ir Prūsijos istorijos centro, veikusio nuo 1992 m., pagrindu.

Instituto mokslininkai istoriniu, archeologiniu bei kultūros antropologiniu požiūriu tyrinėja Mažosios Lietuvos ir Žemaitijos praeitį Baltijos jūros regiono kontekste.

Institute vykdomi moksliniai tyrimai orientuojami tokiomis kryptimis:

- Regioninės istorijos tyrimai.
- Klaipėdos ir kitų Lietuvos miestų, Vakarų Lietuvos archeologiniai tyrimai.
- Skaitmeninio Klaipėdos miesto, krašto bei Žemaitijos tiriamojo archyvo formavimas.
- Klaipėdos miesto, krašto ir Mažosios Lietuvos regioninių tyrimų bei pirminių istorijos šaltinių publikavimas.
- Marinistiniai ir povandeniniai archeologiniai tyrimai Lietuvoje ir Baltijos jūroje.
- Archeologinės, architektūrinės ir istorinės medienos dendrochronologinis datavimas ir jo rezultatų taikymas archeologijoje. Medienos metinių rievių duomenų banko kaupimas.
- Baltijos regiono kultūrinė antropologija.

Tyrinėjama problematika atsispindi periodiniuose instituto leidiniuose: Acta Historica Universitatis Klaipedensis (1993–2007 m. išleista 13 tomų) bei Archaeologia Baltica (nuo 2006 m. leidžiamas kartu su Lietuvos istorijos institutu), instituto mokslo darbuotojų monografijose, organizuotų konferencijų medžiagos rinkiniuose.

Institutas bendradarbiauja su Lietuvos, Vokietijos, Lenkijos, Rusijos, Latvijos, Švedijos, JAV, Didžiosios Britanijos, Prancūzijos, Danijos mokslinėmis institucijomis, tyrinėtojais bei muziejais. Institutas turi specializuotą istorinės ir archeologinės literatūros biblioteką, kurioje sukaupta 24 tūkst. vnt. leidinių. Instituto mokslininkai dalyvauja universiteto studijų procese, dėsto trijų pakopų istorijos specialybės, archeologijos specializacijos ir kt. specialybių studentams, vadovauja jų moksliniams darbams.

Instituto direktoriai: doc. dr. Alvydas Nikžentaitis 1992–1993 m., doc. dr. Vladas Žulkus 1993–1998 m., prof. Stephen Christopher Rowell 1998–1999 m., dr. Vacys Vaivada 1999–2001 m., prof. habil. dr. Vladas Žulkus 2001–2002 m., dr. Silva Pocytė nuo 2002 m.

## [taisyti] Nuorodos

- Klaipėdos universiteto Baltijos regiono istorijos ir archeologijos instituto oficiali interneto svetainė

Rodomas puslapis "http://lt.wikipedia.org../../../b/a/l/Baltijos_regiono_istorijos_ir_archeologijos_institutas.html"

Kategorija: Klaipėdos universitetas

##### Views

- Straipsnis
- Aptarimas
- Dabartinė versija

##### Paieška